
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Допускане поправка на очевидна фактическа грешка в решение на Общински съвет- Бургас, прието по т. 25 от дневния ред на проведеното на 25.07.2023 г, заседание (Протокол № 54)

УВАЖАЕМИ ОБЩИНСКИ СЪВЕТНИЦИ,
Община Бургас е собственик на следните идеални части от недвижими имоти, актувани с Акт №10222/15.05.2023 г. за частна общинска собственост: 102,63/427 кв.м  идеални части от УПИ IX-241, кв. 12 по ПУП-ПРЗ на ж.к. "Лазур", гр. Бургас, целият с площ 427 кв.м, отреден "За жилищно строителство", съответстващи на 102,63/427 кв.м  идеални части от ПИ с идентификатор 07079.607.216 по КККР на гр. Бургас, целият с площ 427  кв.м, ведно с 38,5/44 кв.м идеални части от сграда с идентификатор 07079.607.216.1 по КККР на гр. Бургас, цялата със застроена площ 44 кв.м, 13,125/15 кв.м идеални части от сграда с идентификатор 07079.607.216.2 по КККР на гр. Бургас, цялата със застроена площ 15 кв.м и 3,5/4 кв.м идеални части от сграда с идентификатор 07079.607.216.6 по КККР на гр. Бургас, цялата със застроена площ 4 кв.м.
На проведеното на 25.07.2023 г. заседание по т. 25 от дневния ред, Общински съвет – Бургас е взел следното решение:
І. Допълва Програмата за управление и разпореждане с общинска собственост за 2023 г., приета с Решение №49-4/28.08.2023 г. на Общински съвет – Бургас, в частта на Раздел ІІ. „Продажба по реда на ЗОС, без търг или конкурс”, Точка 3. „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с нови подточки:
- 102,63/427 кв.м идеални части от УПИ IX-241, кв. 12 по ПУП-ПРЗ на ж.к. "Лазур", гр. Бургас, отреден „За жилищно строителство“;
- 38,5/44 кв.м идеални части от сграда с идентификатор 07079.607.216.1 по КККР на гр. Бургас;
- 13,125/15 кв.м идеални части от сграда с идентификатор 07079.607.216.2 по КККР на гр. Бургас;
- 3,5/4 кв.м идеални части от сграда с идентификатор 07079.607.216.6 по КККР на гр. Бургас.
II. Да се прекрати съсобствеността между Община Бургас, К.И.Д., ЕГН ***, с постоянен адрес: гр. Бургас, Н. И. И., ЕГН ***, с постоянен адрес: гр. Бургас, и Х.А.Д., ЕГН ***, с постоянен адрес: гр. Бургас, чрез продажба на К. И. Д. и Н. И. И. при равни квоти на общинската идеална част от УПИ IX-241, кв. 12 по ПУП-ПРЗ на ж.к. "Лазур", гр. Бургас, в размер на 102,63/427 кв.м  идеални части, целият с площ 427 кв.м, отреден „За жилищно строителство“, при граници на целия имот: североизток - УПИ I и УПИ XVI-658, югоизток - УПИ Х-280, югозапад - улица от о.т. 41 до о.т.73б (ул. "Батак"), северозапад - УПИ I, съответстващи на 102,63/427 кв.м  ид. части от ПИ с идентификатор 07079.607.216 по КККР на гр. Бургас, целият с площ 427  кв.м, трайно предназначение на територията: урбанизирана, начин на трайно ползване: ниско застрояване (10 м), при съседи на целия имот: 07079.607.477, 07079.607.217, 07079.607.226, 07079.607.558, актувани с Акт №10222/15.05.2023 г. за частна общинска собственост, за сумата от 143 900 (сто четиридесет и три хиляди и деветстотин) лева, без ДДС.
[bookmark: _GoBack]III. Да се прекрати съсобствеността между Община Бургас, Т. Х. Д., ЕГН ***, с постоянен адрес: гр. Бургас, П. А. Д., ЕГН ***, с постоянен адрес: гр. Бургас, и Х. А. Д., ЕГН ***, с постоянен адрес: гр. Бургас, чрез продажба на Х. А. Д. на общинските идеални части от следните сгради, построени в УПИ IX-241, кв. 12 по ПУП-ПРЗ на ж.к. "Лазур", гр. Бургас, съответен на ПИ с идентификатор 07079.607.216 по КККР на гр. Бургас:
- сграда с идентификатор 07079.607.216.1 по КККР на гр. Бургас, в размер на 38,5/44 кв.м идеални части, цялата със застроена площ 44 кв.м, брой етажи: 1, предназначение: жилищна сграда – еднофамилна, за сумата от 70 600 (седемдесет хиляди и шестстотин) лева, без ДДС;
· сграда с идентификатор 07079.607.216.2 по КККР на гр. Бургас, в размер на 3,5/4 кв.м идеални части, цялата със застроена площ 4 кв.м, брой етажи : 1, предназначение: постройка на допълващото застрояване, за сумата от 12 000 (дванадесет хиляди) лева, без ДДС;
·  сграда с идентификатор 07079.607.216.6 по КККР на гр. Бургас, в размер на 3,5/4 кв.м идеални части, цялата със застроена площ 4 кв.м, брой етажи : 1, предназначение: постройка на допълващото застрояване, за сумата от 3200 (три хиляди и двеста) лева, без ДДС. 
В изпълнение на взетото от Общински съвет – Бургас решение, в регламентирания тримесечен срок, след влизане в сила на същото, съгласно чл. 43, ал. 1 на Наредбата за реда за придобиване, управление и разпореждане с общински имоти и вещи, приета от Общински съвет – Бургас, са издадени мои Заповеди №№3132 и 3133 от 26.09.2023 г. за прекратяване на съсобствеността с Община Бургас в УПИ IX-241, кв. 12 по ПУП-ПРЗ на ж.к. "Лазур", гр. Бургас, както и в сгради с идентификатори 07079.607.216.1, 07079.607.216.2 и 07079.607.216.6 по КККР на гр. Бургас, чрез продажба на общинските идеални части от имотите.
В цитираните по-горе заповеди са определени условията за плащането на продажната цена на имотите, ведно с дължимите данъци и такси, които следва да се заплатят в тримесечен срок от съобщаването на административните актове по реда на Административно процесуалния кодекс.
На 17.10. 2023 г. заповедите са връчени на купувачите, като на 04.01.2024 г. в Община Бургас са постъпили заявления с вх. №№94-01-358 и 94-01-358(1) от съсобствениците, с искане за бъде удължен с един месец определеният срок за извършване заплащане стойността на общинските идеални части от сгради с идентификатори 07079.607.216.1, 07079.607.216.2 и 07079.607.216.6 по КККР на гр. Бургас и от УПИ IX-241, кв. 12 по ПУП-ПРЗ на ж.к. "Лазур", гр. Бургас.
В резултат на постъпилите искания са издадени мои Заповеди №№174 и 176 от 16.01.2024 г., съгласно които срокът за заплащане е удължен с един месец до 17.02.2024 г. включително. 
Преди изтичане на гореописания срок и преди извършване на плащане от страна на купувaчите на стойността на имотите се установи, че в решение на Общински съвет - Бургас, прието по т. 25 от дневния ред на проведеното на 25.07.2023г, заседание (Протокол № 54), в подточка III е допусната очевидна фактическа грешка при изписването на общинските идеални части и цялата площ на сграда с идентификатор 07079.607.216.2 по КККР на гр. Бургас. Вместо „ - сграда с идентификатор 07079.607.216.2 по КККР на гр. Бургас, в размер на 3,5/4 кв.м идеални части, цялата със застроена площ 4 кв.м“ следва да се чете „ - сграда с идентификатор 07079.607.216.2 по КККР на гр. Бургас, в размер на 13,125/15 кв.м идеални части, цялата със застроена площ 15 кв.м“, както правилно е изписано в подточка I от решението, с която е допълнена Програмата за управление и разпореждане с общинска собственост за 2023 г.
Видно от Акт №10222/15.05.2023 г. за частна общинска собственост, както и от скица №15-1140709-25.10.2023 г., издадена от СГКК – гр. Бургас, Община Бургас е собственик на 13,125/15 кв.м идеални части от сграда с идентификатор 07079.607.216.2 по КККР на гр. Бургас, цялата със застроена площ 15 кв.м.
Това несъответствие следва да бъде отстранено, чрез извършване на поправка на очевидна фактическа грешка по реда на чл. 62, ал.2 от Административно процесуалния кодекс, а издадените Заповеди №№3132 и 3133 от 26.09.2023 г. и Заповеди №№174 и 176 от 16.01.2024 г. следва да бъдат отменени.
Предвид изложеното, на основание правомощията ми по чл. 73, ал. 1 от действащия Правилник за организацията и дейността на Общинския съвет, неговите комисии и взаимодействието му с Общинската администрация на Община Бургас, предлагам на Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация и чл. 62, ал.2 от Административно процесуалния кодекс, да вземе следното 

Р Е Ш Е Н И Е :

Допуска поправка на очевидна фактическа грешка в решение на Общински съвет – Бургас, прието по т. 25 от проведеното на 25.07.2023 г. (Протокол № 54) заседание, като в текста на подточка III,  на ред 13 и ред 14 от горе надолу, вместо „ - сграда с идентификатор 07079.607.216.2 по КККР на гр. Бургас, в размер на 3,5/4 кв.м идеални части, цялата със застроена площ 4 кв.м“, да се чете „ - сграда с идентификатор 07079.607.216.2 по КККР на гр. Бургас, в размер на 13,125/15 кв.м идеални части, цялата със застроена площ 15 кв.м“.
Приложение: Акт №10222/15.05.2023 г. за частна общинска собственост; Скица №15-1140709-25.10.2023 г., издадена от СГКК – гр. Бургас; Решение на Общински съвет- Бургас, прието по т. 25 от дневния ред на проведеното на 25.07.2023 г., заседание (Протокол № 54); Заповеди №№3132 и 3133 от 26.09.2023 г. на кмета на Община Бургас; Заявления с вх. №№94-01-358 и 94-01-358(1) от 04.01.2024 г. в Община Бургас; Заповеди №№174 и 176 от 16.01.2024 г. на кмета на Община Бургас.


ДИМИТЪР НИКОЛОВ
Кмет на Община Бургас

